लंदनः ब्रिटेन में गंभीर रूप से बीमार 2 व्यक्तियों में उसी तरह का नर्व एजेंट पाया गया है जो पूर्व रूसी जासूस सर्गेई स्क्रिपल और उनकी बेटी की हत्या के प्रयास में इस्तेमाल किया गया था। यह जानकारी ब्रितानी पुलिस ने दी । पुलिस प्रवक्ता नील बसु ने बताया कि रासायनिक हथियार विशेषज्ञों ने नर्व एजैंट नोविचोक के इस्तेमाल की पुष्टि की है। चार्ली रोली और डॉन स्ट्रगस विल्टशर स्थित अपने घर में बेहोश मिले थे और शनिवार को उन्हें अस्पताल में भर्ती कराया गया था। नर्व एजेंट का नया मामला सामने आने पर हड़कंप मच गया है।